ועדת הכספים, כנסת 25, פרוטוקול מספר 43, 2023-01-30 00:00

משה גפני: בוקר טוב

משה גפני:  אני פותח את ישיבת ועדת הכספים

משה גפני:  על סדר-היום: דיון בנושא מניין דירות התא המשפחתי לעניין חישוב מדרגות מס הרכישה (דירה בבעלות קטין)

משה גפני:       מדובר על קטין שהוא יתום

משה גפני:  הנושא הזה עלה כמה פעמים

משה גפני:  נאמר על-ידי משרד האוצר שזה מבוצע

משה גפני:  הדירה שנרכשת מכספי תרומות, מביטוח לאומי או מביטוח בכלל, לא תיחשב כדירה נוספת לגבי מס רכישה

משה גפני:  אנחנו לא נחזור על כל הדברים שנאמרו כאן בוועדה

משה גפני:       שלומית ארליך, היועצת המשפטית, שואלת את שי אהרונוביץ: אני רוצה להבין, במצב שבו מדובר במקורות חיצוניים

משה גפני:  לצורך העניין, בתפישה שלנו גם מצב של שכירות שמממנת הלוואות או משכנתא על הדירה, נתפסת כמקור חיצוני

משה גפני:  האם גם אתם תופסים אותה כמקור חיצוני? כך שואלת אותך היועצת המשפטית

משה גפני:       אתה, שי אהרונוביץ השבת שכן

משה גפני:       אגב, זה מופיע שלוש פעמים בפרוטוקולים של הוועדה

שולמית אלוני: זה מלפני כמה שנים וכלום לא השתנה

משה גפני: כן, זה יפה

משה גפני:  אני מעריך שהתיק הזה היה נסגר

משה גפני:       חבר הכנסת אזולאי, אני קורא את דבריך מהפרוטוקול

משה גפני:  שי אהרונוביץ אומר לך: "אני רוצה להגיד לכבוד חבר הכנסת אזולאי

משה גפני:  גם אם אנחנו כותבים דברים ברחל בתך הקטנה, עוד יותר בהוראות ביצוע, קורה שיש דיונים באחד המשרדים שלנו בין מפקח לבין שאלות שהן גם עובדתיות

משה גפני:  אני לא יכול בכל דבר - - ", וכו' וכו'

משה גפני:       מיותר שאני אגיד את כל הדברים בגלל שלפי דעתי אין לנו ויכוח במהות

משה גפני:  יש לנו דיון שהוא לא לרוחי

משה גפני:  שמתי אותו על סדר-היום כי זה פשוט עצבן אותי

משה גפני:   אנשים פונים, אנחנו מקבלים הרבה פניות

משה גפני:  יתומים שאנשים טובים רוכשים להם דירה, או שנותנים להם תרומות ושקל ושקל מצטרף לרכישת דירה עבור היתום

משה גפני:  אתם ברשות המיסים אמרתם שזה לא נחשב כדירה נוספת כדי לשלם מס רכישה גבוה ואנחנו ממשיכים לקבל תלונות

משה גפני:       אני רוצה לדעת למה אי-אפשר לשים את זה בהוראות הביצוע של רשות המיסים? אם מישהו מחברי הכנסת מבקש להוסיף? ינון אזולאי, בבקשה

ינון אזולאי: אני רק מבקש שהתשובה של רשות המיסים לא תהיה, תביאו לנו את הפניות ונטפל בהן

ינון אזולאי:  פעם שעברה אמרתם את זה, הצלחתם לעבוד עלינו אבל זה פניות פרטניות

ינון אזולאי:  מבחינתנו, אחד זה כלל ושניים זה כלל

ינון אזולאי:  הבטחתם שזה יהיה כתוב ושאתם תוציאו הנחייה של זה וזה לא קורה

ינון אזולאי:       אם צריך להביא ולעשות תיקון בחוק, אולי כך גם נראה את השולחן קצת יותר מלא

משה גפני: היועצת המשפטית, בבקשה

שולמית אלוני: כבר כמה פעמים הנושא עלה ונדון וחזרנו חזרה לאותן הוראות מיסוי מקרקעין מספר 6/2011

שולמית אלוני:  גם אז חשבנו שאולי נכון לתקן את ההוראות האלו ולקבוע באופן חד משמעי באיזה מצבים יחול ולא יחול כדי שהדברים יהיו ברורים ושההנחיות ירדו למטה ויחלחלו גם לפקידי השומה

שולמית אלוני:       אתם אמרתם שאין צורך

שולמית אלוני:  חברי הכנסת העבירו פניות פרטניות אבל העניין הזה חוזר ועולה ואנחנו ממשיכים לקבל פניות בעניין

ינון אזולאי: מה שאת אומרת, זה לא להסתכל על זה כפניות פרטניות

שולמית אלוני: כן, אני חושבת שצריך לתקן את החוזר

ינון אזולאי: אז כבוד היועצת המשפטית מסכימה איתי, זה מה שאני רוצה להגיד

שולמית אלוני: חד משמעית

משה גפני: מה זה?     

ינון אזולאי: לא

ינון אזולאי:  ראיתי שהתעקשת שהיא תדבר

ינון אזולאי:  לשמוע שיועצת משפטית מסכימה איתי זה כבר הישג  בשבילי

משה גפני: שי אהרונוביץ, בבקשה

יצחק אהרונוביץ': צהריים טובים

יצחק אהרונוביץ':  ראשית, אני רוצה לומר שמאז הדיון האחרון שהיה בעניין הזה לפני שנה פלוס מינוס, במרבית המקרים בהחלט ניתנה ההקלה של דירה יחידה

יצחק אהרונוביץ':  קודם כול, צריך להסביר שמדובר מיתום מהורה אחד

יצחק אהרונוביץ':  לא עלינו, יתום משני הורים כבר אין תא משפחתי בכל מקרה לפי הכללים של החוק ואז זה כבר לא רלוונטי

יצחק אהרונוביץ':  זאת אומרת שאנחנו מדברים  על יתומים מהורה אחד שנרכשת על שמם דירה

יצחק אהרונוביץ':       באמת, במרבית המקרים, כולל במשרדים ששם יש יותר – זאת יותר תופעה שקיימת לא בכל המשרדים אלא במשרדים שבהם יש את הבקשות האלה

יצחק אהרונוביץ':  אפשר לומר שמרבית המקרים היו בירושלים

יצחק אהרונוביץ':  בדקתי את זה היום והייתי אצל מנהל מיסוי ירושלים ובמרבית המקרים נתנו

יצחק אהרונוביץ':       אני זוכר את הציטוט ששלומית ציטטה

יצחק אהרונוביץ':  המחלוקת היא מה קורה בסיטואציה שהנכס נרכש בעצם מהון עצמי מסוים שבאמת מועבר מקרן, או מאיזה תורם חיצוני, לתא המשפחתי ובעצם ההורה הנותר בחיים הוא זה שלוקח את המשכנתא? כפי שאנחנו יודעים, ילדים קטינים לא יכולים לקבל משכנתא וגם ילדים בגירים בשנים הראשונות כשהם עדיין צעירים ועוד אין להם משכורת קבועה, בנקים לא נותנים להם כלווה יחיד

יצחק אהרונוביץ':  אז ההורה הוא זה שבעצם שלוקח את המשכנתא

יצחק אהרונוביץ':       לפני כמה שבועות נודע לי שיש עכשיו תיק שהגיע לוועדת ערר בירושלים לפני מספר שבועות בעניין הזה

יצחק אהרונוביץ':  שם יש את השאלה מה לגבי הלווה הנוסף, האם ההורה הוא לווה נוסף ומשלם את זה מכיסו

יצחק אהרונוביץ':       אני אגיד משהו

יצחק אהרונוביץ':  אנחנו ברשות המיסים לא אוהבים את התיקים האלה, לא על זה תפארתנו

יצחק אהרונוביץ':  אני מסכים שיתום, לא עלינו, זה לא תכנון מס

יצחק אהרונוביץ':  אני לפחות לא רואה בזה תכנון מס ואני לא חושב שמישהו יכול לראות בזה תכנון מס

יצחק אהרונוביץ':       מהתייעצות שהיתה לי אתמול עם הייעוץ המשפטי אצלנו, אנחנו כן סבורים שצריך לפעול פה לתיקון חקיקה, אולי ברוח שהציע הרב גפני

יצחק אהרונוביץ':  יש הצעת חוק פרטית כרגע וצריך לפעול לתיקון חקיקה

יצחק אהרונוביץ':  כמובן אנחנו צריכים לבדוק

יצחק אהרונוביץ':  החלפתי מילה אתמול עם אגף תקציבים, הם עסוקים כרגע עם חוק ההסדרים, לראות מה אפשר לעשות, למרות שלדעתי אין פה השלכות תקציביות גדולות

משה גפני: איפה יש חקיקה פרטית?     

יצחק אהרונוביץ': של הרב גפני

יצחק אהרונוביץ':  יש הצעת חוק פרטית

שולמית אלוני: בכנסת ה-24 היה

יצחק אהרונוביץ': עכשיו שולחים לנו את הכול, יש לנו איזה 2,000 הצעות פרטיות ששלחו לנו

יצחק אהרונוביץ':  אחת מההצעות היא הצעת החוק הפרטית

ינון אזולאי: אגב, הצעת חוק אחת תפתור לכם את כל הבעיה – לסגור את רשות המיסים

ינון אזולאי:  סתם

יצחק אהרונוביץ': ואז מה?     

ינון אזולאי: הנה, הנה

מיכל שיר סגמן: בוא נסגור את המדינה

מיכל שיר סגמן:  למה אתה מתאמץ?     

ינון אזולאי: שי, זה לא היה מופנה אליך

ינון אזולאי:  זה היה בחוש הומור

יצחק אהרונוביץ': בחוש הומור

יצחק אהרונוביץ':  אני  אומר שאני בהחלט אפעל להסדיר את זה

יצחק אהרונוביץ':  אני מעריך שתרצו להגדיר את זה בחקיקה

משה גפני: לא הבנתי

יצחק אהרונוביץ': כדי למנוע את הבדיקות והמחלוקות, אני חושב שעדיף היה פשוט לציין את זה ברוח הצעת החוק הפרטית שקיימת, שבעצם - - -      

שולמית אלוני: מה בחוק אתם סבורים שלא מאפשר לכם לעשות את זה היום?      

יצחק אהרונוביץ': תיראו

יצחק אהרונוביץ':  צריך להגיד

יצחק אהרונוביץ':  אני לא רוצה להלאות את הפרוטוקול אבל אתם מכירים מקרה די מפורסם שהגיע לכותרות במהלך מערכת הבחירות האחרונה

יצחק אהרונוביץ':  הנושא הזה שברגע שיש הבדל כל-כך גדול בין דירה יחידה לבין דירה נוספת, זאת איזושהי - ביתומים אני לא קורא לזה פרצה – אבל זאת איזו פרצה במקרה של ילדים שהם בגירים

יצחק אהרונוביץ':       לכן מחפשים כל מיני סממנים

יצחק אהרונוביץ':  כולנו מכירים את המקרה שהתפרסם של מישהי שרצתה להיות חברת כנסת

יצחק אהרונוביץ':  מי משלם את המשכנתא? לאן הולכת השירות?     

ינון אזולאי: שי, גם אתה אמרת שדין יתומים זה משהו אחר

יצחק אהרונוביץ': נכון, אני מסכים לגמרי

מיכל שיר סגמן: זה לא אותו מקרה

ינון אזולאי: לכן אני אומר שזה לא אותו מקרה

יצחק אהרונוביץ': אני מסכים

ינון אזולאי: מי שמתחמן בצורה הזאת - - -      

יצחק אהרונוביץ': זה ממש לא אותו מקרה

יצחק אהרונוביץ':  הרב גפני, הסטואציה הזאת שמשתמשים בדמויות לכן אני חושב שאת הנושא הזה של יתומים - - -      

משה גפני: שי, רגע, לפני זה

משה גפני:  הצעת חוק פרטית סלולה בפני כל חברי הוועדה

משה גפני:  אנחנו רוצים להימנע אם אין צורך

יצחק אהרונוביץ': אני גם מעדיף כשאין צורך

משה גפני: כל הזמן הבנתי כאן בדיונים בוועדה וגם בכנסת הקודמת, שיש הנחייה שלכם בתוך המערכת

משה גפני:  אם יש הנחיה כזאת והיא רשומה אצלכם, לא צריך את החקיקה

משה גפני:  אם לא תהיה ברירה, אנחנו נעשה חקיקה

שולמית אלוני: השאלה היא לא שאלת הדירה היחידה

שולמית אלוני:  אתה אומר רק לעניין המשכנתא

יצחק אהרונוביץ': אני לא רוצה לפרט כי זה כבר ייכנס לתיקים לגופם

יצחק אהרונוביץ':  עשיתי תחקיר על התיקים האלה

יצחק אהרונוביץ':  מעל 90% שהיו השנה אנחנו השארנו שם דירה יחידה

יצחק אהרונוביץ':  התחילו לעשות תחקיר ובאחת מהדירות לא הצליחו להשכיר אותה אז ההורה שילם מכיסו

יצחק אהרונוביץ':  אמרתי: תגידו לי, ירדתם מהפסים?     אני אומר עוד פעם, גם אני כסמנכ"ל לא כל תיק מגיע אלי אישית

יצחק אהרונוביץ':  ברגע שהתיק הגיע לערר אז הובא לידיעתי

יצחק אהרונוביץ':  אני אבדוק עוד פעם עם הייעוץ המשפטי שלנו

משה גפני: תעצור דקה

משה גפני:  עו"ד קרימלובסקי, אתה עוסק בתיקים האלה, האם אתה יכול להתייחס?      

מנחם קרימלובסקי: אני עוסק בתיקים האלה

מנחם קרימלובסקי:  ייצגתי לאחרונה בשני תיקים כאלה לאחרונה

מנחם קרימלובסקי:  הארון הסתיים לפני שלושה או ארבעה חודשים

מנחם קרימלובסקי:       התיק האחרון שטיפלתי בו היה לפני שלושה חודשים ובסופו של דבר, אחרי חודשים רבים של דיונים מול פקידי השומה הוא הסתיים

מנחם קרימלובסקי:  אני עובד הרבה עם חיפה

מנחם קרימלובסקי:  הוא אמר שיש בירושלים אבל לדעתי ליתומים לא קונים דירות בירושלים

מנחם קרימלובסקי:  קונים דירות ב-300,000 עד 7,000 שקלים

מנחם קרימלובסקי:  אלה הסכומים שעליהם מדברים

מנחם קרימלובסקי:  אני מכיר הרבה תיקים כאלה שמתנהלים בחיפה וכמו שאמרתי אני עסקתי בשניים מהם

יצחק אהרונוביץ': לא אמרתי שאין במשרדים אחרים

מנחם קרימילובסקי: כמו ששי אמר, ברור שביתומים אף אחד לא חושב לרגע אחד שיש פה איזו מטרה לעשות איזה תכנון מס לא לגיטימי

מנחם קרימילובסקי:  בסופו של דבר בפרקטיקה – ראיתי בפרוטוקול הקודם, גם השתמשתי בו בהשגה שהגשנו, שהעמדה של רשות המיסים היתה שלא צריך להוציא הוראת ביצוע ספציפית כי זה קיים בהוראת הביצוע שלנו

מנחם קרימילובסקי:  אבל תכלס, אני מגיע מהפרקטיקה וכשאני עומד מול פקידי מס מיסוי מקרקעין ומתחילים לחקור אותי האם הכספים הגיעו מתרומה

מנחם קרימילובסקי:  יכול להיות שיש איזה דוד שנתן 20 שקלים או דוד שנתן 100 שקלים ויורדים איתי לרזולוציות שהייתי צריך להביא רשימה של אלפי תורמים ולנתב בדיוק מאיפה הגיע כל שקל

מנחם קרימילובסקי:  זה קצת מרגיש שבעצם מיסוי מקרקעין לא מבינים

מנחם קרימילובסקי:  הפקידים, לפחות, לא מבינים באמת את העניין של הוראת ביצוע שכפי שהם מפרשים, זה לא אמור להיות ככה

מנחם קרימילובסקי:       חשוב להדגיש כי קשה להם להיכנס לראש של אגודות הצדקה האדירות האלה

מנחם קרימילובסקי:  במקרה האחרון, הפקיד אמר לי שהוא את ההשגה שלי כי נרכשה דירה ב-600,000 שקלים לשלושה אחים יתומים, שלכל אחד מהם היה בדיוק 200,000 שקלים מקרן ערבים

מנחם קרימילובסקי:  הרי קרן ערבים נותנים 200,000 שקלים ליתום

מנחם קרימילובסקי:  בגלל שבדיוק היתה דירה שקנינו ב-600,000 וזה נחלק לשלושה, הוא אמר שבמקרה הזה הוא מוכן לקבל את ההשגה כי הוכחת לנו שהכסף היה צבוע לחלוטין בקרן ערבים

מנחם קרימילובסקי:  אבל בהשגה אחרת שהגשנו שהגיעה לוועדת ערר אצל השופטת ויינשטיין, שם צירפנו את הכספים של קרן ערבים יחד עם הכספים של קופה נוספת

מנחם קרימילובסקי:  שם התחילו לרדת לרזולוציות, האם היה איזה אבא שנתן את התוספת מסוימת?     דיברו קודם שיש את העניין של המשכנתא

מנחם קרימילובסקי:  זה לא מסתיים רק במשכנתא

מנחם קרימילובסקי:  הם שואלים, איך אנחנו יודעים שכספי השכירות עוברים באמת?        אני חושב שביתומים, מכיוון שיש פה תמימות דעים מאוד מאוד ברורה שאף אחד לא עושה עסקים פה לצורך הרחבת התא המשפחתי, מה שנקרא

מנחם קרימילובסקי:  אם אנחנו באמת יוצאים מנקודת הנחה שקונים ליתומים דירה בשביל שזה ישמש אותם אותם אחרי שיתבגרו, אז צריך לקבוע בצורה חד משמעית, שגם אם יקרה מצב שיהיה חסר 5% מהכסף של הדירה והאבא אפילו נותן את זה – כל עוד שזה ברור שזה לא הולך להרחבת התא המשפחתי בעתיד, אין סיבה שלא יכירו בזה

מנחם קרימילובסקי:  גם אם זה כספי שכירות זה ככה וגם אם זאת תהיה משכנתא זה ככה ולא צריך להיצמד לכל מקרה לגופו, שאז באמת הפקידים במיסוי מקרקעין עושים לנו את המוות כעורכי דין מייצגים בלהביא עוד מסמך כזה ועוד מסמך כזה, עוד תצהיר כזה ועוד תצהיר כזה

ולדימיר בליאק: מה העלות של הדבר הזה?     

משה גפני: אני לא יודע, אין לי מושג

ינון אזולאי: אי-אפשר לדעת כי זה יתומים

משה גפני: ינון ביקש להתייחס אבל רק שנייה

משה גפני:        אתה יודע מה מטרת הדיון

משה גפני:  מטרת הדיון היא להגיע למה שאמרתם בדיונים

משה גפני:  אמרתם שתהיה הודעת ביצוע

משה גפני:  כדי לעשות הוראת ביצוע בנושא המורכב הזה - - -      

יצחק אהרונוביץ': להבהיר את הוראת הביצוע יותר נכון

מנחם קרימילובסקי: אני באמת רוצה להוסיף נקודה קטנה

מנחם קרימילובסקי:  המטרה היא להגיע למצב שליתומים האלה תהיה אפשרות להמשיך את החיים שלהם

מנחם קרימילובסקי:  בעיקר זה גם מגיע להורים

מנחם קרימילובסקי:  האלמן או האלמנה שעושים כזה דבר, הרבה פעמים זה במסגרת הסכמים בין בני זוג בזיווג שני

מנחם קרימילובסקי:  לפני הנישואים הם רוצים לדעת שהילדים היתומים מסודרים

מנחם קרימילובסקי:  היום, כשפונים אלי לצורך ייצוג בכאלה עסקאות אני אומר להם: תקשיבו, אני לא יודע להגיד לכם אם תקבלו פטור ממס רכישה

מנחם קרימילובסקי:  אם זה לא יהיה 100% מכספי ערבים - - -      

משה גפני: על כל פנים, מטרת הדיון היא לא לעשות חוק

משה גפני:  כדי לעשות חוק אני לא צריך את הדיון

משה גפני:  נכין חוק ואני אחתום עליו ומי שירצה לחתום יחתום ונביא את זה לדיון שרים

משה גפני:  לא זאת מטרת הדיון

משה גפני:  מטרת הדיון זה להגיע לנושא שאמרתם

משה גפני:  רשות המיסים לא פסקה מלהגיד שזה מתבצע ותהיינה הוראות ביצוע

משה גפני:  אני מבין שזאת עבודה

משה גפני:  אני לא חושב שזה דבר של מה בכך

משה גפני:  צריך לדעת מה שוולדימיר שואל

ולדימיר בליאק: כמה עסקאות כאלה יש במהלך השנה? אני מבין שזה לא קבוע

משה גפני: רגע, עצרתי את ינון

משה גפני:  חבר הכנסת ינון אזולאי, בבקשה

ינון אזולאי: בגדול אין שום שינוי

ינון אזולאי:  רק להבין, פעם שעברה כמעט התחננתם שלא יהיה פה חוק

ינון אזולאי:  כל פעם שהעלינו את זה אמרתם רק לא חוק

ינון אזולאי:  הסכמנו ואמרנו שאנחנו מאמינים

ינון אזולאי:  אמרתם שתעשו הוראות ביצוע

ינון אזולאי:  אני מרגיש קצת פגוע

ינון אזולאי:  זה נעים לכם ככה לבוא אלינו עכשיו ולהראות אמרנו ולא קיימנו

ינון אזולאי:  עזוב, צחקתם עלינו

ינון אזולאי:  הוראות ביצוע היו צריכים להיות לפני שנה פלוס

ינון אזולאי:  היה כבר דיון שני בהוראות הביצוע

משה גפני: זה היה גם בכנסת ה-24 וגם בכנסת ה-25

ינון אזולאי: בואו תראו לנו שכנים דבריכם

ינון אזולאי:  תעשו את הוראות הביצוע

ינון אזולאי:  אנחנו בינתיים, כדי לעזור לכם, גם נגיש הצעת חוק פרטית כדי לקדם את זה, אבל שיהיו הוראות ביצוע תוך חודש

ינון אזולאי:  אתה שואל למה אנחנו צריכים את החוק? כדי שאם יום אחד יבוא מישהו וירצה להוריד את הוראות ביצוע, גם את החוק נתנו לו אבל שהוראות ביצוע יהיו תוך חודש

יצחק אהרונוביץ': קודם כול, אין הרבה מקרים

יצחק אהרונוביץ':  אתמול ביקשתי שיוציאו לי סטטיסטיקה

יצחק אהרונוביץ':  יש לנו היום במדינת ישראל 22,000 יתומים שהם יתומים מהורה אחד

יצחק אהרונוביץ':  יתומים משני הורים ממילא זה לא רלוונטי לגביהם

יצחק אהרונוביץ':   אני לא חושב שכל ה-22,000 יקנו מחר בבוקר דירות, גם לא חצי מהם, גם לא רבע מהם וכו'

יצחק אהרונוביץ':  אני מעריך שאנחנו מדברים על לא יותר מכמה עשרות עסקאות בשנה ויכול להיות שאני גם מפריז בזה

ינון אזולאי: לא פונים כי מתייאשים מלכתחילה

יצחק אהרונוביץ': לא, לא, אני לא חושב

משה גפני: ינון, יכול להיות שבאמת אין כל כך הרבה

ולדימיר בליאק: גם אינטואיטיבית, לדעתי אין הרבה כאלה

ינון אזולאי: אז אדרבא

יצחק אהרונוביץ': נכון

משה גפני: כל מקרה שמגיע אלינו הוא מקרה מיוחד

ולדימיר בליאק: זה כמו עם ביקורות של מס הכנסה

ולדימיר בליאק:  בסופו של דבר בודקים 8% מהדוחות אבל אם אתה נופל במדגם זה 100%

משה גפני: נכון

יצחק אהרונוביץ': מעל 90% מהמקרים אנחנו נתנו דירה יחידה

יצחק אהרונוביץ':       לגבי זה שאולי שאלו שאלות, את זה אני לא יודע

יצחק אהרונוביץ':  אני לא תמיד יודע מה קורה עם המפקח, אבל מעל 90% מהמקרים נתנו את הדירה היחידה

יצחק אהרונוביץ':  יש קושי לייעוץ המשפטי שלנו

יצחק אהרונוביץ':  היועץ המשפטי היה אמור להיות איתי פה והוא לא יכול היה להגיע בשל בדיקה רפואית

יצחק אהרונוביץ':  אין לי גם בעיה שנשב עם שלומית והוא יסביר את הקושי שיש לו בפרשנות של החוק נכון להיום ולתת את זה כשמישהו לוקח מימון וכאשר ההורה הוא הלווה השני

יצחק אהרונוביץ':       אני מסכים עם מה שהוועדה אומרת

יצחק אהרונוביץ':  בכל מקרה אנחנו נקבל את מה שהוועדה אומרת אבל אני מבקש לתת לנו חודש לבחון עוד פעם משפטית אם אפשר להבהיר את הוראת הביצוע בצורה חד משמעית לגבי משכנתא ולגבי זה שהורה לוקח את המשכנתא וכדומה

יצחק אהרונוביץ':  אם אפשר להגיע לנוסח שיספק את הוועדה, גם אני אשמח לא להגיע לחקיקה

יצחק אהרונוביץ':  חקיקה תמיד יודעים איך נכנסים ולא תמיד יודעים איך יוצאים

יצחק אהרונוביץ':       להצעת חקיקה נצטרך להביא עלויות הכלכליות שיש ואת הפוטנציאל

יצחק אהרונוביץ':  אגב, סתם לסבר את האוזן, ב-2018 היתה הצעת חוק פרטית כזאת ונתנו פוטנציאל של 190 מיליון שקלים, שזה העלות

יצחק אהרונוביץ':  זה היה נשמע לי מוגזם ואמרתי למי שחישבו אצלנו לחשב עוד פעם

יצחק אהרונוביץ':       אני אעשה אולי פגישה עם היועץ המשפטי ועם שלומית וננסה להבהיר את הוראת הביצוע ולחזק אותה

משה גפני: מי היועץ המשפטי, גיא גולדמן?     

יצחק אהרונוביץ': לא, שאול כהן

יצחק אהרונוביץ':  הוא היועץ המשפטי של מיסוי מקרקעין

ינון אזולאי: אם אתה יכול, תמסור דרישת שלום לגיא גולדמן

ינון אזולאי:  התגעגענו לו פה בוועדה

ינון אזולאי:  שמעתי שהוא עובר תפקיד

משה גפני: יש עוד מישהו שרוצה להתייחס?     

יצחק אהרונוביץ': בעוד חודש, ב-1

יצחק אהרונוביץ': 3, בעזרת ה'

משה גפני: אנחנו מסכמים כך

משה גפני:  נאמר על-ידי רשות המיסים שרוב המקרים מטופלים

משה גפני:  אבל זה לא נמצא בתוך הוראות הביצוע, לצערנו הרב, מכיוון שנאמר בשלבים מסוימים שזה כן יהיה בהוראות הביצוע

משה גפני:  אנחנו מקבלים את ההצעה שלך

משה גפני:  קחו חודש, תשב היועצת המשפטית עם הייעוץ המשפטי של מיסוי מקרקעין כדי להגיע לפתרון על הנושא של היתומים

יצחק אהרונוביץ': כשיש מימון בעצם של הלוואות

משה גפני: יתום או יתומה מאב או מאם ולא משני ההורים מכיוון שאז לא חל על זה בכלל מס רכישה

משה גפני:  להביא הצעה שזה יהיה כן בתוך הנושא של הוראות הביצוע ואז כל הנושאים האחרים מתייתרים

משה גפני:  בעוד חודש או שנתכנס או שנודיע לוועדה שכך וכך היו המסקנות של היועץ המשפטי של מיסוי מקרקעין והיועצת המשפטית של הוועדה

משה גפני:       זאת הצעה שלך שאנחנו בוועדה מקבלים

משה גפני:       תודה רבה, הישיבה נעולה